Vastus: Ettevõtte asutamisel ja likvideerimisel on lubatud kuni 18 kuu pikkune aruandeperiood. Seega siis 01.11.2009-31.12.2010 esimese majandusaastana on igati aktsepteeritav.  Perioodi keskmine töötajate arv leitakse 14-kuulise majandusaasta puhul 14 kuu kohta.    Ülevaatuse kohustuse tekkimiseks peab olema täidetud kaks tingimust järgnevast kolmest: tulu 1 mln eurot, varad bilansipäeva seisuga 0,5 mln eurot ja keskmine töötajate arv 15 inimest  või vähemalt üks tingimus järgnevast kolmest: tulud 3 mln eurot, varad bilansipäeva seisuga 1,5 mln eurot ja keskmine töötajate arv 45 inimest.    Konsolideerimisel on võimalik 2 varianti:    a) jagada tütre majandusaasta konsolideerimise eesmärgil kaheks- 01.11.-31.12.2009 ning 01.01.2010-31.12.2010. Sellisel juhul tuleks suure tõenäosusega korrigeerida ka emaettevõtte 2009. aasta näitajaid.    b) lugeda tütarettevõtja 2009. aasta tegevevus ebaoluliseks ning konsolideerida 14  kuud tervikuna emaettevõtte 2010. aasta näitajatega.